laion/Wikipedia-Exotic huggingface dataset:
אנדרה פיליפס

אנדרה פיליפס (באנגלית: Andre Phillips;‏ 5 בספטמבר 1959) הוא אתלט עבר אמריקאי, אלוף אולימפי (סיאול 1988) בריצת 400 מטר משוכות וזוכה מדליות זהב בריצות 400 מטר משוכות ושליחים 4X400 מטר (תחרויות הגביע הבין-יבשתי 1985). אנדרה פיליפס נולד ב-1959 במילווקי, ויסקונסין. בנעוריו למד בתיכון "סילבר קריק" (אנ') בסאן חוזה, קליפורניה ובהמשך למד באוניברסיטת קליפורניה בלוס אנג'לס והשלים תואר ד"ר להוראה (אנ') באוניברסיטת קונקורדיה (אנ') באירוויין, קליפורניה. פיליפס החל לעסוק בספורט כבר בתקופת לימודיו בתיכון וב-1977 זכה בריצת 330 יארד משוכות באליפות התיכוניים של קליפורניה (אנ') והוא עדיין מחזיק בשיא התיכון במקצוע זה. ב-1981, בתקופת הלימודים באוניברסיטה, זכה בריצת 400 מטר משוכות באליפות התאחדות ספורט הקולג'ים הלאומי. לאחר פרישתו מהקריירה הספורטיבית שלו הפך למורה בתיכון "סטאג" (אנ') בעיר סטוקטון, קליפורניה, סגן מנהל בתיכון "פרנקלין" (אנ') בסטוקטון ומנהל תיכון "סטאג". ב-2009 צורף להיכל התהילה של האתלטים של ארצות הברית (אנ'). באליפות ארצות הברית באתלטיקה (אנ') שנערכה בסקרמנטו, קליפורניה זכה פיליפס במדליית כסף בריצת 400 מטר משוכות בתוצאה של 48.10 שניות אחרי אדווין מוזס (47.59 שניות) ולפני דייוויד לי (אנ') (48.53 שניות). באליפות העולם באתלטיקה שנערכה בהלסינקי, פינלנד סיים פיליפס את ריצת 400 מטר משוכות במקום החמישי בתוצאה של 49.24 שניות. פיליפס השתתף, עם נבחרת ארצות הברית, גם במוקדמות של ריצת שליחים 4X400 מטר וסייע להעלות את הנבחרת לחצי הגמר אך הוחלף בהמשך התחרות. בתחרויות הגביע הבין-יבשתי של התאחדות האתלטיקה הבין-לאומית (אנ') שנערכה בקנברה, אוסטרליה זכה פיליפס בשתי מדליות זהב: בריצת 400 מטר משוכות בתוצאה של 48.42 שניות לפני אלכסנדר וסילייב (אנ') מברית המועצות (48.61 שניות) והרלד שמיד ממערב גרמניה (מייצג את נבחרת אירופה) (48.83 שניות) ובריצת שליחים 4X400 מטר (ביחד עם נבחרת ארצות הברית) בתוצאה של 3:00.71 דקות לפני נבחרת מזרח גרמניה (3:00.82 דקות) ונבחרת אוקיאניה (3:01.35 דקות). בתחרויות הגרנד פרי של התאחדות האתלטיקה הבין-לאומית (אנ') שנערכו ברומא, איטליה זכה פיליפס במדליית כסף בריצת 110 מטר משוכות בתוצאה של 13.29 שניות אחרי טוני קמפבל (אנ') (13.27 שניות) ולפני סם טרנר (אנ') (13.44 שניות) (שניהם מארצות הברית). באולימפיאדת סיאול זכה במדליית זהב בריצת 400 מטר משוכות בשיא משחקים של 47.19 שניות לפני אמאדו דיה בה (אנ') מסנגל (שיא לאומי 47.23 שניות) ובן ארצו אדווין מוזס (47.56 שניות). אנדרה פיליפס, באתר הוועד האולימפי הבין-לאומי אנדרה פיליפס, באתר olympedia.org אנדרה פיליפס, באתר התאחדות האתלטיקה הבין-לאומית אנדרה פיליפס, באתר Track and Field (גברים) אנדרה פיליפס, באתר usatf.org אנדרה פיליפס, באתר worldathletics.org אנדרה פיליפס, באתר usatf.org
ציון אוחנה

ציון אוחנה (נולד ב-1 ביוני 1965) הוא כדורגלן עבר ישראלי ששיחק בעמדת המגן הימני. ברוב הקריירה שלו שיחק בהפועל ירושלים. ציון התחיל לשחק כדורגל בהפועל ירושלים היות שהמגרש היה קרוב לביתם שבקריית היובל. בעונת 1982/1983 הצטרף לקבוצה הבוגרת במדיה שיחק כעשור. בקיץ 1991 חצה את הכביש כאשר חתם בבית"ר ירושלים שירדה לליגה הארצית בה התאחד אחיו אלי. במשחק אימון שנערך לקראת סיום העונה נפל אחיו אלי על הברך של ציון ובכך פצע אותו. עונה לאחר מכן חזר להתאמן אך הברך התנפחה ואוחנה נאלץ לפרוש מכדורגל בגיל 27. אוחנה נולד בירושלים למשפחה שעלתה ממרוקו והוא השמיני מתוך 12 ילדים שאחד מהם הוא כדורגלן העבר אלי אוחנה המזוהה עם היריבה העירונית בית"ר ירושלים. הוא גרוש ואב לבן ובת. ציון אוחנה, באתר Transfermarkt אשר גולדברג‏, "אלי פצע אותי וגמרתי את הקריירה", באתר וואלה, 25 באוגוסט 2023
משלחת מס' 8 לתחנת החלל הבין-לאומית

משלחת מס' 8 (באנגלית: Expedition 8) הייתה משלחת לתחנת החלל הבין-לאומית שפעלה מ-20 באוקטובר 2003 ועד ל-29 באפריל 2004. מפקד המשלחת היה מייקל פול מארצות הברית. פעילות המשלחת נמשכה 192 ימים. בעקבות אסון מעבורת החלל קולומביה בוצעו מספר שינויים במתכונת פעילות בתחנת החלל: הצוות הגיע בחללית רוסית ולא במעבורת החלל כפי שתוכנן. הרכב הצוות צומצם ל-2 אנשים בלבד. כל הפעילות בהרחבת תחנת החלל הוקפאה עד לחידוש טיסות של מעבורות חלל אמריקאיות. ב-20 באוקטובר לתחנת החלל הגיע חללית סויוז TMA-3 בפיקוד אלכסנדר קאלרי. החללית התחברה למודול "פירס". עם החללית הגיעו חברי משלחת מס' 8 לתחנת החלל הבין-לאומית ופדרו דוקה מספרד לביקור קצר. באותה עת בתחנת החלל פעלה משלחת מס' 7 בפיקוד יורי מלנצ'נקו. החל תהליך העברת אחריות על תחנת החלל לצוות החדש. פדרו דוקה החל בביצוע תוכנית מחקרים Cervantes של סוכנות החלל האירופית. ב-27 באוקטובר חללית סויוז TMA-2 עם משלחת מס' 7 ופדרו דוקה עזבו את תחנת החלל. אחריות על תחנת החלל הועברה למשלחת מס' 8. ב-28 בינואר חללית מטען פרוגרס M-48 שהייתה מחוברת מאוגוסט נותקה מתחנת החלל ונשפרה בכניסה לאטמוספירה. ב-31 בינואר לתחנת החלל הגיע חללית מטען פרוגרס M1-11. החללית התחברה למודול "זבזדה". על החללית היו כ-2,408 ק"ג מטען. בין היתר הובאו חליפות חלל חדשות. החללית הייתה מחוברת לתחנת החלל עד מאי. ב-26 בפברואר פול וקאלרי ביצעו פעילות חוץ רכבית שנמשכה כ-3 שעות. במהלך פעילות הותקן מתקן לביצוע מחקרים בחלק החיצוני של מודול "זבזדה". ב-21 באפריל לתחנת החלל הגיע חללית סויוז TMA-4 בפיקוד גנאדי פדאלקה. החללית התחברה למודול "זריאה". עם החללית הגיעו חברי משלחת מס' 9 לתחנת החלל הבין-לאומית ואנדרה קויפרס מהולנד לביקור קצר. החל תהליך העברת אחריות על תחנת החלל לצוות החדש. קויפרס החל בביצוע ניסויים במסגרת תוכנית Delta. חברי המשלחת ביצעו עשרות ניסויים מדעים בתחומים שונים. ב-29 באפריל חללית סויוז TMA-3 עם משלחת מס' 8 ואנדרה קויפרס עזבו את תחנת החלל. אחריות על תחנת החלל הועברה למשלחת מס' 9. אתר האינטרנט הרשמי של משלחת מס' 8 לתחנת החלל הבין-לאומית מדיה וקבצים בנושא משלחת מס' 8 לתחנת החלל הבין-לאומית בוויקישיתוף תיאור פעילות באתר רוסקוסמוס דיווח של נאס"א פעילות משלחת מס' 8 בתחנת החלל הבין-לאומית פעילות של קויפרס בתחנת החלל- תוכנית Delta פעילות של פדרו דוקה בתחנת החלל - תוכנית Cervantes תוכנית DELTA (ברוסית) תוכנית Cervantes (ברוסית) תיאור פעילות של הצוות הרוסי בתחנת החלל פרוגרס M-48 פרוגרס M1-11
אידאה (מיתולוגיה)

במיתולוגיה היוונית ישנן כמה דמויות בשם אִידֵאַה (ביוונית עתיקה: Ἰδαία, "היא שחיה בהר אידה" (אנ')) הניאדה אידאה, אשתו של סקמנדרוס (אנ'), אל הנהר, ואמו של המלך טֶאוּקְרוֹס (אנ'). כנראה הבת של אוקיינוס וטתיס בתו של דָרְדַנוּס (אנ'), מלך הסקיתים ובָּטֵאַה, מלכת האמזונות. אשתו של המלך פיניאוס. בגלל האשמות שווא שלה נכלאו ועונו בניה החורגים. לאחר מכן שלחו אותה חזרה לאביה, שדן אותה למוות הנימפה אידאה שבעקבות התרועעות עם זאוס ילדה את קֶרֵס (אנ'). ייתכן שהיא זהה לאידאה בת מינוס שילדה את אָסְטֵרְיוֹן (אנ') (שזאוס אביו) אמם של הקורטים (אנ'), הרקדנים הלוחמים שהגנו על זאוס הפעוט במערה בהר אידה בכרתים Grimal, Pierre, The Dictionary of Classical Mythology, Wiley-Blackwell, 1996, s.v. Idaea, p. 227. Tripp, Edward, Crowell's Handbook of Classical Mythology, Thomas Y. Crowell Co; First edition (1970), s.v. Idaea (2), pp. 315–316. דיודורוס סיקולוס, Diodorus Siculus: The Library of History. Translated by C. H. Oldfather. Twelve volumes. Loeb Classical Library. Cambridge, MA: Harvard University Press; London: William Heinemann, Ltd. 1989, ספר שלישי, 61.2. ערך זה הוא קצרמר בנושא מיתולוגיה ובנושא יוון העתיקה. אתם מוזמנים לתרום לוויקיפדיה ולהרחיב אותו.
משלחת מס' 9 לתחנת החלל הבין-לאומית

משלחת מס' 9 (באנגלית: Expedition 9) הייתה משלחת לתחנת החלל הבין-לאומית שפעלה מ-21 באפריל 2004 ועד ל-23 באוקטובר 2004. מפקד המשלחת היה גנאדי פדאלקה מרוסיה. פעילות המשלחת נמשכה 185 ימים. בעקבות אסון מעבורת החלל קולומביה בוצעו מספר שינויים במתכונת פעילות צוותים בתחנת החלל: הצוות יגיע בחללית רוסית ולא במעבורת החלל כפי שתוכנן. הרכב הצוות צומצם ל-2 אנשים בלבד. כל הפעילות בהרחבת תחנת החלל הוקפאה עד לחידוש טיסות של מעבורות חלל אמריקאיות. ב-21 באפריל לתחנת החלל הגיע חללית סויוז TMA-4 בפיקוד גנאדי פדאלקה. החללית התחברה למודול "זריאה". עם החללית הגיעו חברי משלחת מס' 9 לתחנת החלל הבין-לאומית ואנדרה קויפרס מהולנד לביקור קצר. בתחנת החלל פעלה משלחת מס' 8. החל תהליך העברת אחריות על תחנת החלל לצוות החדש. אנדרה קויפרס החל תוכנית ניסויים Delta של סוכנות החלל האירופית. ב-29 באפריל חללית סויוז TMA-3 עם משלחת מס' 8 ואנדרה קויפרס עזבו את תחנת החלל. אחריות על תחנת החלל עברה למשלחת מס' 9. ב-18 במאי בעזרת מדחפים של חללית מטען פרוגרס M1-11 בוצע שינוי גובה מסלול של תחנת החלל. ב-24 במאי חללית מטען פרוגרס M1-11 שהייתה מחוברת מינואר נותקה מתחנת החלל. כ-10 ימים היא פעלה באופן עצמאי ובוצעו מספר ניסויים. בהמשך היא נשפרה בכניסה לאטמוספירה. ב-27 במאי לתחנת החלל הגיע חללית מטען פרוגרס M-49. החללית התחברה למודול "זבזדה". על החללית היו כ-2,536 ק"ג מטען. החללית הייתה מחוברת לתחנת החלל עד יולי. ב-24 ביוני פדאלקה ופינק ביצעו פעילות חוץ רכבית שנמשכה כ-14 דקות. היא הופסקה עקב בעיות בחליפת חלל של פינק. ב-29 ביוני פדאלקה ופינק ביצעו פעילות חוץ רכבית שנמשכה כ-5.5 שעות. במהלך פעילות זו בוצעו תיקונים בציוד שהותקן במודול "יוניטי". ב-30 ביולי חללית מטען פרוגרס M-49 נותקה מתחנת החלל. בהמשך היא נשפרה בכניסה לאטמוספירה. ב-3 באוגוסט פדאלקה ופינק ביצעו פעילות חוץ רכבית שנמשכה כ-4.5 שעות. במהלך פעילות זו הותקנו אנטנות נוספות וציוד נוסף כהנכה לחיבור חללית מטען עתידית ATV. ב-14 באוגוסט לתחנת החלל הגיע חללית מטען פרוגרס M-50. החללית התחברה למודול "זבזדה". על החללית היו כ-2,566 ק"ג מטען. החללית הייתה מחוברת לתחנת החלל עד דצמבר. ב-3 בספטמבר פדאלקה ופינק ביצעו פעילות חוץ רכבית שנמשכה כ-5.5 שעות. במהלך פעילות זו הותקנו אנטנות נוספות כהכנה לחיבור חללית מטען עתידית ATV. ב-16 באוקטובר לתחנת החלל הגיע חללית סויוז TMA-5 בפיקוד סליז'אן שריפוב. החללית התחברה למודול "פירס". עם החללית הגיעו חברי משלחת מס' 10 לתחנת החלל הבין-לאומית ויורי שארגין מרוסיה לביקור קצר. החל תהליך העברת אחריות על תחנת החלל לצוות החדש. חברי המשלחת ביצעו עשרות ניסויים מדעים בתחומים שונים. ב-23 באוקטובר חללית סויוז TMA-4 עם משלחת מס' 9 ויורי שארגין עזבה את תחנת החלל. אחריות על תחנת החלל הועברה למשלחת מס' 10. אתר האינטרנט הרשמי של משלחת מס' 9 לתחנת החלל הבין-לאומית מדיה וקבצים בנושא משלחת מס' 9 לתחנת החלל הבין-לאומית בוויקישיתוף תיאור פעילות באתר רוסקוסמוס דיווח של נאס"א פעילות משלחת מס' 9 בתחנת החלל הבין-לאומית תיאור פעילות של הצוות הרוסי בתחנת החלל תיאור פעילות חללית אספקה פרוגרס M-49 תיאור פעילות חללית אספקה פרוגרס M-50 תיאור פעילות חללית אספקה פרוגרס M1-11 פעילות של קויפרס בתחנת החלל תוכנית DELTA (ברוסית)
סלייט (פירושונים)

האם התכוונתם ל... סלייט – מגזין אינטרנט רכס סלייט (אלברטה) – רכס הרי הרוקי הקנדיים ג'ני סלייט – שחקנית, מדבבת, קומיקאית וסופרת יהודייה-אמריקאית
מיכל פורס (שחקנית)

מיכל פורס (נולדה ב-5 במרץ 1978) היא שחקנית ישראלית. פורס נולדה בכפר סבא. היא החלה את דרכה במגמת תיאטרון בתיכון, המשיכה בתיאטרון צה"ל, ומשם נחתה בבית ספר למשחק של ניסן נתיב שעימה למדו השחקנים מורדי גרשון, רן גואטה שניהל את תיאטראות אורנה פורת וגבעתיים ואמיתי מילוא שמלמד אימפרוביזציה משנת 2006 בניסן נתיב. פורס סיימה את לימודי המשחק בשנת 2000 לאחר שלוש שנים במחזור ל"ד. לאחר לימודיה החלה להיות דוגמנית של חברת האופנה ״קום איל פו״ והופיעה כניצבת באחד הפרקים בסדרת הטלוויזיה ״הבורגנים״. בשנת 2003 שיחקה בעונה הראשונה של הטלנובלה של ערוץ 2 "אהבה מעבר לפינה" גילמה את ליסה, חברתה של עדן (מירי בוהדנה). בתפקיד זה התאהבה באמנון (נתן דטנר), ויצאה איתו במהלך העונה הראשונה, בגדה בו עם עודד (ישי גולן) ולבסוף נענתה להצעת נישואין מאמנון שלא צלחה. על אף שזהו תפקיד משנה, הוא הקנה לפורס פרסום רב בתקופת השידור והיא זכתה לאהדה ציבורית. באותה השנה גם השתתפה בפרסומת של פסטה פרפקטו של חברת "אסם". בשנת 2004 שיחקה בהצגה "קח אותי מוריס". בשנת 2005 השתתפה בסרט "ברונו מאוהב" שביים אילן הייטנר בתפקיד הראשי את ענת, מנהלת השיווק וזוגתו של כוכב הסרט ברונו (אוהד קנולר) שמנהל מפעל קטן לייצור חומוס ומתאהב במקביל ברייצ'ל (שמרית לוסטיג) ומנהל איתה רומן. בשנת 2006 השתתפה בפרסומת של ״novo 60x60״. בשנת 2007 השתתפה בעונה הראשונה במספר פרקים בודדים בסדרת הפשע של HOT "הבורר" בתור נירה נרקיס, בת דודה של נדב (יהודה לוי). בשנת 2009 שיחקה בסדרה הקומית "קוויקי" בתפקיד הבוסית של יאיר, וגילמה דמות קשוחה ולא מתפשרת שנוטה לדבר במשפטים קצרים. בעבר פורס ניהלה מערכת יחסים במשך שנתיים עם השחקן דוד שאדי שאיתו שיחקה יחד בהצגה "קח אותי מוריס". מיכל פורס, במיזם "אישים" לתיעוד היצירה הישראלית מיכל פורס, במסד הנתונים הקולנועיים IMDb (באנגלית) לירן דברת, גולשת מהסיר, באתר ynet‏ 28 במאי 2003 לירן דברת, גולשת מהסיר, באתר ynet, 28 במאי 2003 יונתן פז בוגנים בפרסומת לפסטה אוסם, סרטון בערוץ "zoro555555", באתר יוטיוב (אורך: 00:35) רינת גור-נחום, קרב המשולשים, באתר ynet, 30 ביולי 2003 רפי דלויה, צוחקים עם מוריס, באתר ynet, 25 במאי 2004 הפסקת פרסומות - ערוץ 2 - שידורי רשת - אוקטובר 2006 - סרטון #859, סרטון בערוץ "אבי עמיצור - נוסטלגיה וזכרונות ילדות", באתר יוטיוב (אורך: 06:33)
עונת 2022/2023 בליגת העל בהוקי קרח

עונת 2022/2023 בליגת העל בהוקי קרח - עונה 32 של אליפות ישראל בהוקי קרח בליגת העל. מעונת 2022/2023 ליגה ההוקי קרח הישראלית נקראת - Israel National Ice Hockey League. היא נוצרה אחרי שההנהלה הקודמת התפטרה (בגלל בעיות משפטיות). נוצרו קבוצות חדשות ושלושה בתים: בית א' - ליגה על - INHL בית ב' - ליגה לאומית - INHL Division 2 בית ג' - ליגת מאסטרס - INHL MASTERS 01. 14.01.2023 ג'רוזלם ברס — ראשון דווילס 4:2 02. 21.01.2023 ג'רוזלם ברס — מטולה נורס סטארס 2:3 03. 21.01.2023 תל אביב אדמירלס — מועדון הוקי בת ים 8:4 04. 24.01.2023 טראשרס — כפר סבא קינגס 18:1 05. 11.02.2023 מטולה נורס סטארס — ראשון דווילס 4:1 06. 11.02.2023 תל אביב אדמירלס — טראשרס 2:6 07. 17.02.2023 מטולה נורס סטארס — כפר סבא קינגס 9:5 08. 18.02.2023 תל אביב אדמירלס — ג'רוזלם ברס (חבטות עונשין) 5:4 09. 20.02.2023 ראשון דווילס — טראשרס 1:10 10. 25.02.2023 כפר סבא קינגס — מועדון הוקי בת ים 7:6 (חבטות עונשין) 11. 25.02.2023 מטולה נורס סטארס — תל אביב אדמירלס 2:1 12. 04.03.2023 מועדון הוקי בת ים — טראשרס 4:11 13. 07.03.2023 כפר סבא קינגס — ראשון דווילס 2:4 14. 20.03.2023 ג'רוזלם ברס — כפר סבא קינגס 7:3 15. 25.03.2023 ראשון דווילס — מועדון הוקי בת ים 6:4 16. 25.03.2023 טראשרס — מטולה נורס סטארס 12:3 17. 01.04.2023 ראשון דווילס — תל אביב אדמירלס 2:1 (חבטות עונשין) 18. 01.04.2023 מועדון הוקי בת ים — ג'רוזלם ברס 1:14 19. 28.04.2023 מועדון הוקי בת ים — מטולה נורס סטארס 2:9 20. 28.04.2023 טראשרס — ג'רוזלם ברס 5:0 (ניצחון טכני) 21. 29.04.2023 כפר סבא קינגס — תל אביב אדמירלס 2:5 01. 06.05.2023 תל אביב אדמירלס — ראשון דווילס (חבטות עונשין) 4:5 02. 06.05.2023 מועדון הוקי בת ים — כפר סבא קינגס 4:5 03. 13.05.2023 תל אביב אדמירלס — כפר סבא קינגס 7:3 04. 20.05.2023 מועדון הוקי בת ים — כפר סבא קינגס 2:4 05. 06.05.2023 מועדון הוקי בת ים — ראשון דווילס 6:7 (חבטות עונשין) 06. 03.06.2023 מועדון הוקי בת ים — תל אביב אדמירלס 1:3 07. 05.06.2023 ראשון דווילס — כפר סבא קינגס 6:4 08. 10.06.2023 מועדון הוקי בת ים — תל אביב אדמירלס 3:6 09. 16.05.2023 מועדון הוקי בת ים — ראשון דווילס 2:12 10. 17.06.2023 כפר סבא קינגס — תל אביב אדמירלס (לא התקיים) 11. 24.06.2023 כפר סבא קינגס — ראשון דווילס 1:4 12. 01.07.2023 תל אביב אדמירלס — ראשון דווילס 3:1 01. 04.05.2023 מטולה נורס סטארס — ג'רוזלם ברס 0:5 (ניצחון טכני) 02. 16.05.2023 ג'רוזלם ברס — טראשרס 3:15 03. 02.06.2023 טראשרס — מטולה נורס סטארס 5:0 (ניצחון טכני) 04. 08.06.2023 טראשרס — מטולה נורס סטארס 5:0 (ניצחון טכני) 05. 20.06.2023 ג'רוזלם ברס — מטולה נורס סטארס 3:6 06. 07.07.2023 טראשרס — ג'רוזלם ברס 5:0 (ניצחון טכני) שתי קבוצות ראשונות מטורניר הניחומים היו צרים לקיים שני משחקים עבור מקום חמישי. המשחקים לא התקיימו. אתר רשמי של ליגה הוקי קרח אתר ההתאחדות להוקי קרח בישראל Israel National Ice Hockey League הוקי קרח ישראלי התחדש עם דירקטוריון טרי חדש
קארל רוזנקרנץ

יוהאן קארל פרידריך רוזנקרנץ (בגרמנית: Johann Karl Friedrich Rosenkranz ; 23 באפריל 1805 - 14 ביולי 1879) היה פילוסוף, ביוגרף ופדגוג גרמני, ידוע בעיקר כביוגרף הראשון של גאורג וילהלם פרידריך הגל וכפוסט-הגליאן "אמצעי". רוזנקרנץ נולד במגדבורג, בנם של קצין המס יוהאן-היינריך רוזנקרנץ (1757–1830) ואשתו מארי-קתרין לבית גרוסון (1770–1824). הוא למד תאולוגיה ופילוסופיה באוניברסיטת בברלין, בבהאלה ובהיידלברג. בתקופה זו התמסר בעיקר להגותם של הגל ופרידריך שליירמאכר. הוא קיבל את הדוקטורט שלו בהאלה בשנת 1828 והשלים עבודת גמר על ברוך שפינוזה. בסביבות שנת 1830 חבר לחוג הפוסט-הגליאנים. בשנת 1831 הוא התמנה לפרופסור חבר בהאלה שם החזיק בקתדרה לפילוסופיה בהאלה במשך שנתיים, ובשנת 1833 הפך לפרופסור באוניברסיטת קניגסברג. בין 1845 ל-1863 היה רקטור מספר פעמים. קארל רוזנקרנץ היה נשוי ללור אדלין אספסי סייל רוזנקרנץ, לבית גרוסון. לזוג נולדו בת ושני בנים, כולל המהנדס והיזם פיליפ הרמן רוזנקרנץ. המתמטיקאי והאסטרונום רודולף להמן-פילהס היה אחיינו. בשנותיו האחרונות הוא היה עיוור. הוא מת בקניגסברג ונקבר בבית הקברות של המלומדים (Gelehrtenfriedhof). לאורך הקריירה הארוכה שלו, ובכל פרסומיו הרבים, הוא נשאר נאמן למסורת ההגליאנית. הוא נחשב להגליאן "אמצעי" ביחס למחלוקת התאולוגית שפרצה בין ההגליאנים הימניים וההגליאנים השמאליים. רוזנקרנץ כתב כ-250 חיבורים ו-65 ספרים במגוון רחב של תחומים במדעי הרוח. בהרצאתיו הציג סקירה כוללת ורחבה אודות יוהאן וולפגנג פון גתה. רוזנקרנץ גם נחשב למחבר הראשון בנושא האסתטיקה של הכיעור. רוזנקרנץ הוא הביוגרף הראשון של הגל והיחיד שכתב עליו ביוגרפיה מבני דורו. הוא גם כתב את הביוגרפיה הראשונה בגרמנית של הפילוסוף והאנציקלופדיסט הצרפתי דניס דידרו. חיבורו Psychologie oder die Wissenschaft vom subjectiven Geist (פסיכולוגיה או מדע הרוח הסובייקטיבי) מ-1837 השפיע על סרן קירקגור בשל עיסוקו בחרדה. Kritik der Schleiermacherschen Glaubenslehre (1836) Psychologie oder Wissenschaft vom subjektiven Geist (1837; 3rd ed., 1863) Kritische Erläuterungen des Hegelschen Systems (1840) Vorlesungen über Schelling (1842) Hegels Leben (1844) System der Wissenschaft (1850) Meine Reform der Hegelschen Philosophie (1852) Ästhetik des Häßlichen (Königsberg 1853). English: Aesthetics of Ugliness. A Critical Edition. Bloomsbury 2015. Wissenschaft der logischen Idee (1858–59), with a supplement (Epilegomena, 1862) Diderot's Leben und Werke (1866) Hegels Naturphilosophie und die Bearbeitung derselben durch Vera (1868) Hegel als deutscher Nationalphilosoph (1870) Erläuterungen zu Hegels Encyklopädie der philosophischen Wissenschaften (1871). מדיה וקבצים בנושא קארל רוזנקרנץ בוויקישיתוף כתבי קארל רוזנקרנץ בפרויקט גוטנברג (באנגלית) Zeno, Volltext Philosophie: Rosenkranz, Karl: Von Magdeburg bis Königsberg. Leipzig 1878, S. 442-458.: ..., www.zeno.org (בגרמנית) רוברט סטרן, "הגליאניזם", באתר האנציקלופדיה לפילוסופיה של ראוטלדג' (באנגלית) Ästhetik des Häßlichen (Königsberg 1853). English: Aesthetics of Ugliness. A Critical Edition. Bloomsbury 2015. Georg Wilhelm Friedrich Hegels Leben. Duncker & Humblot, Berlin 1844 (Digitalisat); Nachdruck: Darmstadt 1977 und 1998. Søren Kierkegaard, The Concept of Anxiety, Nichol p. 148 Heiko Schulz, 9. Traces of Hegelian Psychology and Theology: Søren Kierkegaard and Karl Rosenkranz, Band 1 Studien zur Rezeption Søren Kierkegaards, De Gruyter, 2011
קוטאב (קינוח)

קוטאב (בפרסית: قطاب; באנגלית: Qottab) הוא מאפה או עוגה מהמטבח הפרסי במילוי שקדים מטוגן בשמן עמוק, את הקוטאב המקורי מכינים מקמח, שקדים, אבקת סוכר, שמן צמחי והל. העיר יזד ידועה בזכות הקוטאב שלה. קוטאב התפתח ממאפה מלוח מוקדם יותר, הידוע בשם סנבוסאג, האב הקדמון של הסמוסה האתיופית והסמוסה הדרום אסיתית. מאז המאה ה-16, הצורה המלוחה המקורית של סנבוסאג הפכה לנדירה מחוץ לאזור לאריסטאן ולחוף המפרץ הפרסי. את הקינוח מכינים בשני סוגי מילויים: מאגוזי מלך ופיסטוק. בשכבה החיצונית, העשויה מבצק ומעוטרת באבקת סוכר, משתמשים לתכולתה בגרעיני פיסטוק וסוכר טחון או באגוזי מלך וסוכר טחון. קוטאב נחשב לאחד הקינוחים המתוקים האיראניים הוותיקים והאותנטיים ביותר. קוטאב לאקי או ברסאק לאקי (Qottab Laki או Barsaq Laki) הוא מתוק השייך לאזור נוראבאד בלורסטן. שם מוסיפים משמש לבצק שלו, ומרכיביו הפנימיים הם קינמון, הל, מי ורדים, אגוזי מלך וסוכר. מומחי עיצוב טעמים של חברת הטעמים והבישום מגנוליה, השתמשו בידע ובטכנולוגיה מודרנית בפעולה ייחודית במטרה לשחזר ולהנציח טעמים איראניים אותנטיים. הם הצליחו לראשונה לעצב טעם קוטאב באיראן, ולאחר ביצוע מבחני הערכה חושית (טעימות) הטעם הופק כחלק מתעשיית המזון של איראן. גוש-אה פיל (מאכל) קוטאב מדיה וקבצים בנושא קוטאב בוויקישיתוף Ramazani, N. "BĀDĀM". Encyclopædia Iranica. נבדק ב-7 באוקטובר 2011. {{cite encyclopedia}}: (עזרה)
יוסף חביבא

ר' יוסף (בן דוד) חביבא, בעל הנמוקי יוסף (1340 – 1420), היה מחכמי ספרד בתחילת המאה ה-15 ואחד מאחרוני הראשונים. על קורותיו ידוע רק מעט, אך ממה שידוע ר' חביבא התגורר בברצלונה ולמד שם תורה מפי הר"ן ותלמידו רבי חסדאי קרשקש, ולאחר מכן עבר לסרגוסה, ככל הנראה התגורר תקופה גם בקשטיון. ר' יוסף חביבא נתפרסם בעיקר בשל חיבורו על הלכות הרי"ף: נמוקי יוסף. הפירוש הוא בעיקר ליקוט ועריכה של דברי קודמיו (במיוחד הריטב"א והר"ן) כאשר חידושיו של המחבר עצמו מצוינים בדרך כלל במפורש במילים "אמר המחבר". הספר נימוקי יוסף נדפס בדפי הרי"ף על שבע מסכתות (במסכת מועד קטן ובמסכת מכות, נדפס פירושו בטעות כפירוש הר"ן) ורובו נדפס בנפרד בתקופה מאוחרת. ככל הנראה הכיל החיבור פירוש על כל הלכות הרי"ף, אלא שחלקו לא הגיע לידינו. יש הסבורים שבנוסף לפירושו על הלכות הרי"ף כתב ר' יוסף חביבא גם חידושים לתלמוד אך אין מספיק ראיות התומכות בהשערה זו. ישראל מ' תא שמע סבר שהחיבור שנדפס בשם "פירוש התורה לרבינו יוסף בן דוד מסרגוסה" (ירושלים תשל"ג) כאחד מכתביו, היות שלדעתו הוא מצטט בדרשות קטעים הייחודיים לחיבורו על הרי"ף, ומשום שהוא מפנה מספר פעמים מ"נמוקי יוסף" לדרשותיו על התורה באותו העניין, ואכן ההפניה נמצאת מתאימה. יוסף חביבא, דף שער בספרייה הלאומית חידושיו למסכת כתובות, למסכת שבועות, למסכת שבת מאתר hebrewbooks כתב יד, נימוקי יוסף, ברלין, מאה 15, בפרויקט "כתיב" באתר הספרייה הלאומית יעקב שפיגל, ספר נימוקי יוסף לרבי יוסף חביבא, סידרא: כתב עת לחקר התורה שבעל פה 4, 1988, עמ' 111-162. על פי ההערכה. ראו ליאון אריה פלדמן, ר' יוסף בן דוד, הדיין מסרגוסה, ויחסו להר"ן, להריב"ש, ולהרשב"ץ, דברי הקונגרס העולמי למדעי היהדות ג, 1973, עמ' 350. ישראל מ' תא שמע, הספרות הפרשנית לתלמוד כרך שני עמ' 91
חוסייניה

חוסייניה (בערבית: حسينية) (בפרסית: حسینیه یا هیئت) הוא מבנה המהווה אולם קהילה לטקסי הנצחה מוסלמים שיעים תריסריים, במיוחד למנהגים הקשורים לאבל מוחרם (ערבית: عَزاءُ مُحَرَّمُ). וטקסי הנצחה אחרים של השיעים. חוסייניה שונה ממסגד. השם בא מחוסיין בן עלי, השלישי מבין שנים עשר האימאמים ונכדו של הנביא האסלאמי מוחמד. חוסיין נהרג בקרב כרבלא ב-10 באוקטובר 680 לספירה בתקופת שלטונו של עביד אללה בן זיאד (בערבית: عُبَيْدِ اللَّهِ بْنِ زِيَادٍ). השיעים מציינים את מות הקדושים שלו מדי שנה בעשוראא, היום העשירי למוחרם. ישנם גם טקסים נוספים המתקיימים במהלך השנה בחוסייניות, כולל הנצחות דתיות שאינן קשורות לעשוראא. או לתפילת יום שישי. בדרום אסיה מכונה חוסייניה בשם כאימאמברה, אימאמברגה או אשורקנה. באפגניסטן ובמרכז אסיה, המבנה נקרא בשם טאקאיאנה. במדינות המפרץ הפרסי נפוץ השם מאתם (בערבית: مأتم). מתקופת שלטון השושלת הספווידית באיראן, כאשר השיעים החלו לערוך את טקסי הדת והאבל בגלוי וטקסים שעד אז נערכו במעברים או מקומות לא רשמיים שימשו את הקהילות הדתיות החלו להיערך במבנים יותר מוסדרים ואז החוסייניה החלה לשמש את נחלת הכלל. לכל חוסינייה היו כמה דוכנים (או חדרים) וארקדות, בגדלים גדולים וקטנים. גם בהרבה סמטאות ורחובות, בימים טרם העשוראא, צבעו השיעים את הקירות והגגות והאירו אותם באורות הצבעוניים. בתקופת השושלת הזנדנית, נבנו תקאיא (לשון רבים של תקיה, בפרסית: تکیه) רבים וגדולים יותר ונבנו במות בגובה של מטר מהרצפה, כדי להדגיש ולהאדיר את תצוגות התעזיה. הוצאות החוסיין מסופקות על ידי תרומות והקדשות צדקה. במחצית השנייה של המאה ה-19, השיעים בעיראק החלו לבנות את חוסייניות כמוסדות דתיים ותרבותיים כמו תקאיא, מבנים המשמש למטרה דומה ונפוצים באיראן, כדי לקיים טקסים דתיים, במיוחד אבלו של חוסיין, ומסיבה זו הם קראו למבנים אלו על שמו. החוסייניות משמשים כיום לתנחומים כמו גם לחתונות כמו יום השנה למסע הלילי של מוחמד ועיד אל-ע'דיר (בערבית: عید الغدیر). בחוסייניות רבות רבים מתקיימים גם מפגשים המוקדשים לשיעורים ודרשות על בסיס שבועי, המועברים על ידי הדרשן, ובהם הוא מעלה סוגיות חברתיות, היסטוריות וספרותיות, פרשנות של הקוראן ונושאים משפטיים. על פי האסלאם הסוני, מקום הפולחן הלגיטימי היחיד באסלאם הוא מסגד, שכן טקסי האסלאם לקוחים ממקורות הקוראן והסונה של הנביא מוחמד, ומכיוון שהחוסייניות הם ביטוי חדש ששני המקורות לא הזכירו, אסור לבנות אותם, והטקסים שמתקיימים בהם אינם לגיטימיים. על אף שלחוסיין ומשפחת הנביא מעמד חשוב באסלאם, הם גורסים כי השיעים מגזימים באהבתם זו במידה שהיא סותרת את תורתו הנכונה של האסלאם. אדריכלות אסלאמית מדיה וקבצים בנושא חוסייניה בוויקישיתוף Juan Eduardo Campo (1 בינואר 2009). Encyclopedia of Islam. Infobase Publishing. pp. 318–. ISBN 978-1-4381-2696-8. {{cite book}}: (עזרה) Marafi, Najebah (29 בספטמבר 2012). The Intertwined Conflict: The Difference Between Culture and Religion. Xlibris Corporation. ISBN 978-1477128367. {{cite book}}: (עזרה) "Hussainiahs and Takkiahs". mashreghnews.ir. Ansari Qomi. Iran's endowments in Iraq, ( موقوفات ايرانيان در عراق), vol 2. pp. 74–82. Ebrahimnegad Shirvani, Pourabbas, Mahbubeh-sadat, Ata (12 באפריל 2017). "The Role of Ashura rituals and post-Ashura days in spiritual health through promoting religious-oriented normal behavior: A practical model". Journal of Pizhūhish Dar Dīn Va Salāmat. 3 (2): 115–122. {{cite journal}}: (עזרה) "حكم-حسينيات-الرافضة-والذباىح-التي-تذبح-بهذه-المناسبة". אורכב מ-המקור ב-2020-05-12.